CELEX: 62018CN0492
Language: sk
Date: 2018-07-27 00:00:00
Title: Vec C-492/18: Návrh na začatie prejudiciálneho konania, ktorý podal Rechtbank Amsterdam (Holandsko) 27. júla 2018 – Openbaar Ministerie/TC

22.10.2018   
            
            
               SK
            
            
               Úradný vestník Európskej únie
            
            
               C 381/7
            
         
      Návrh na začatie prejudiciálneho konania, ktorý podal Rechtbank Amsterdam (Holandsko) 27. júla 2018 – Openbaar Ministerie/TC
      (Vec C-492/18)
      (2018/C 381/09)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Rechtbank Amsterdam
      
         Účastníci konania pred vnútroštátnym súdom
      
      
         Navrhovateľ: Openbaar Ministerie
      
         Odporca: TC
      
         Prejudiciálna otázka
      
      Je ponechanie vyžiadanej osoby, u ktorej existuje riziko úteku vo vydávacej väzbe počas obdobia, ktoré prevyšuje 90 dní od zatknutia tejto osoby v rozpore s článkom 6 Charty základných práv Európskej únie vtedy, keď:
      
                  —
               
               
                  vykonávajúci členský štát prebral článok 17 rámcového rozhodnutia 2002/584/SVV (1) v tom zmysle, že vyžiadaná osoba musí byť dočasne prepustená z vydávacej väzby vždy vtedy, keď je prekročená lehota 90 dní stanovená na prijatie konečného rozhodnutia vo veci výkonu európskeho zatykača, a keď
               
            
                  —
               
               
                  súdne orgány tohto členského štátu vykladali vnútroštátnu právnu úpravu v tom zmysle, že lehota pre vydanie rozhodnutia je prerušená vtedy, keď sa vykonávajúci súdny orgán rozhodne položiť Súdnemu dvoru návrh na začatie prejudiciálneho konania alebo počkať na odpoveď na prejudiciálnu otázku položenú iným vykonávajúcim súdnym orgánom alebo tiež odložiť rozhodnutie o odovzdaní z dôvodu skutočného rizika neľudských alebo ponižujúcich podmienok pozbavenia osobnej slobody vo vydávajúcom členskom štáte?
               
            
         (1)  Rámcové rozhodnutie Rady z 13. júna 2002 o európskom zatykači a postupoch odovzdávania osôb medzi členskými štátmi (2002/584/SVV) (Ú. v. ES L 190, 2002, s. 1; Mim. vyd. 19/006, s. 34)